
DISSERTATIO  MEDICA 


IN  AUGURALIS 

f-*  ,-  -r- 


DE 

FEBRE  INTERMITTENTE. 


UNicuique,  mundi  fabricam  perpendenti. 
Divini  Opificis  potentia,  sapientia,  et 
bonitas,  ubique  sese  manifestant ;  sed  in  nul¬ 
la  re  magis  elucescunt,  quam  in  corporis  hu¬ 
mani  struftura.  Quum  vero  mortales  plu¬ 
rimis  morbis  obnoxii  sint,  a  causis  tam  in¬ 
ternis  quam  externis ;  ut  hos  sanare  discerem, 
a  Lusitania,  per  Hispanias  iter  antea  faciens, 
gd  hanc  Academiam,  cujus  fama  jam  ubique 

A  pervadit, 

pervadit,  postremo  veni,  ubi  alte  culta  est  Me¬ 
dicina,  qua  nulla  existit  ars  magis  honesta,  viro¬ 
que  ingenuo  magis  digna. 

Apud  veteres,  medicinae  cultores  in  nume¬ 
rum  Deorum  relati  sunt :  Nec  mirum  ;  quid 
enim  hominibus  magis  utile,  magisve  admi¬ 
rabile,  quam  morbos  pellere,  aegros  sanare, 
sanitatemque  tueri  ?  Quoniam  igitur  lau¬ 
dabili  Academiae  hujus  illultrissimae  insti¬ 
tuto  receptum  sit,  ut  unusquisque  Lauream 
Apollinarem  ambiens,  non  solum  privata  subeat 
tentamina,  coram  viris  dodtissimis,  famaque 
admodum  celeberrimis,  sed  specimen  aliquod 
diligentiae  suae  in  apricum  proferat.  Hisce  le¬ 
gibus  obtemperans  de  Febre  Intermittente  ali¬ 
quid  disserere  institui. 


MORBI 

MORBI  HISTORIA. 


Febris  quae  per  vices  impetum  suum  re¬ 
mittit,  ut  plena  ctTrvgefy*  inter  duos  quosque 
paroxysmos  intercedat,  vocatur  Intermittens. 
Unusquisque  paroxysmus  est  febris  suceindta, 
seque  in  tria  dividit  stadia,  quorum  phaeno¬ 
mena,  ordine  quo  plerumque  se  aiternatim  ex¬ 
cipiant,  recensebimus* 

PRIMI  STADII  PHAENOMENA. 

Frimum  stadium  incipit  oscitatione ;  pari- 
diculatione ;  sensatione  circa  spinam  dorsi 
admodum  molesta  ;  pallore  extremorum  ;  las¬ 
situdine  ;  debilitate  ;  pulso  citato,  parvo,  inor¬ 
dinato  ;  dolore  articulorum,  dorsi,  capitis  \ 
frigoris  sensatione  ;  horrore,  rigore,  tremore  ; 

insensibilitate  \ 

insensibilitate  ;  respiratione  anhela,  anxietate  ; 
nausea,  vomitu  ;  siti  maxima ;  urina  ut  pluri* 
mum  tenui,  pellucida. 

PHiENOMENA  SECUNDI  STADII. 

Cum  haec  symptomata  per  aliquod  tempus 
permanserint,  mitescere  incipiunt  ;  et  altera 
morbi  facies  subit.  —  Frigus  excipit  calor 

urens  ;  rubet  cutis  ;  jamque  prorumpente  per 

/ 

totum  corpus  sudore,  pulsus  fit  mollis,  plenus ; 
respiratio  libera ;  leniuntur  dolores ;  omnia 

i  • 

nunc  remittunt  symptomata ;  urina  rubra 
sedimentum  deponit  lateritium  ;  blandus  ir¬ 
repit  somnus ;  et  plena  succedit  apyrexia. 

Pro  diversa  febris  indole,  aegrique  temperie 
ac  astate,  duratio  stadiorum  varia  est.  Quo 
gravius  invadit  frigus,  eo  acrior  plerumque 
insurgit  febrilis  aestus,  secundum  clarum  Boer- 
haavium,  aliosque  auctores  clarissimos;  con¬ 
tra  vero,  post  brevem  frigoris  insultum,  ca¬ 
lorem 

lorem  protradliorem  intensissimumque  haud 
raro  observavit  Senacus. 


DE  APYREXIA. 

Homo  qui  modo  aegrotabat,  diebus  inter¬ 
calaribus,  nunc  sanitate  illibata  frui  videtur, 
atque  vana  spe  erigitur  saepissime,  quasi  om¬ 
nino  a  febre  liber  foret.  Adest  tamen  inter¬ 
dum  pulsus  tardiusculus,  debilitas,  ac  in  sudo¬ 
rem  proclivitas. 

In  varias  species,  febres  intermittentes  dis¬ 
tinguuntur  ;  pro  duratione  temporis  apy- 
rexiae,  scilicet,  in  quotidianas,  tertianas,  quar¬ 
tanas.  Dantur  quintanae  quoque  et  sextanae, 
sed  rarissime  occurrunt.  Werlhofius  testa¬ 
tur  se  aliquando  vidisse  etiam  odlanas,  quae 
eodem  unius  hebdomadae  cuj usque  die,  quater 
singulis  mensibus,  veluti  lunae  per  pha- 
ses,  accesserint.  Sauvagesius  sexaginta  spe¬ 


cies, 

cies,  aut  plures  enumerat ;  non  nullae  ver 5 
harum  inter  varietates  forte  redtius  recensean¬ 
tur. 

\ 

Febres  intermittentes  vere  et  autumno  quam 
maxime  prodeunt;  hinc,  in  Vernales  et  Au¬ 
tumnales  jure  distinguuntur.  Vernales  ad  in¬ 
flammationem,  autumnales  vero  ad  putredinem 
aliquatenus,  vergere  observantur.  An  vero 
tota  natura  inter  se  discrepent,  uti  Sydenhamo 
visum  est,  vel  tantum  signis  quibusdam,  ut  Se- 
nacus  et  Pringelius  contenderunt,  adhuc 
sub  judice  lis  est.  Febres  intermittentes  saepe 
varios  alternatim  induunt  typos  ;  nonnunquam 
sub  specie  febris  continuae  incedunt,  et  paulo 
post  in  remittentes  migrant ;  nunc  tertianae 
typum,  nunc  quartanae  assumunt ;  modo 
tempus  accessionis  anticipant,  modo  postpo¬ 
nunt.  Nonne  hoc  Sydenhamiana  cum  opinio¬ 
ne  pugnare  videtur  ? 

CAUSiE 

CAUSiE  REMOTAE. 

Ad  tria  genera,  causae  remotas  referri 
possunt.  v 

* 

I.  Ad  effluvia  quaedam  ex  paludibus  vel 
agris  humidis,  sub  quodam  caloris  gradu  ex» 

halata.  De  his  infra. 

* 

II.  Ad  frigus  externe  admotum.  De  hoc 
postea  agendum  erit. 

III.  Ad  debilitatem ,  seu  nimiam  mobilitatem 
generis  nervosi  :  Quae  imprimis  hasce  causas 
agnoscit, 

i.  Idiosyncrasiam ,  quae  facile  in  debilitatem 
labitur. 


2.  Morbos 

2.  Morbos  progressos,  praesertim  febres 
'  intermittentes.  Caeteris  enim  paribus,  qub 

diutius  hae  perstiterunt,  eo  facilius  recidivae 
sunt,  ideoque  convalescentes  facillime  in  eas¬ 
dem  relabuntur.  Quippe  quum,  ex  lege  oeco¬ 
nomiae,  motus  plerique,  et  conditiones  primum 
minime  naturales,  saepius  iterati,  vel  diuturne 
continuati,  quasi  solennes  fiunt,  et  aegre  ex¬ 
tolluntur,  vel,  si  possint,  data  occasione, 
prompte  redintegrantur. 

3.  Errores  in  rebus,  vulgo  non~naturalibus 
nominatis,  quibus  debilitas,  succedit. 

4.  Pathemata  enervantia ;  qualia  sunt  ti¬ 
mor,  desperatio,  moeror,  et  alia  id  genus. 

5.  AfFediones  quasdam  stomachi,  vel  ex 
morbo  proprio  vel  sympathetico,  vel  ex  crapu¬ 
la,  orientes,  quarum  singulas  debilitatem  affe¬ 
rant. 


Evacuationes 

6.  Evacuationes  enormes, 

\  •  • 

Ad  effluvia ,  quas  supra  memoravi,  redeo, 
quippe  quas  maximi  momenti  sint. 

Ex  causis  hujus  morbi  remotis,  effica- 
cissimae  sunt  miasmata  paludosa,  quibus  in- 
telligimus  quiddam  a  paludibus,  vel  agris 
madidis,  quodam  caloris  gradu  edudum,  et 
in  aera  diffusum. 

Omnes,  ab  Hippocrate  ad  nostrum  us¬ 
que  seculum,  de  intermittentibus  tradantes, 
in  locis  palustribus,  vel  aliis  post  inundatio¬ 
nes,  illas  maxime  grassari  notaverunt.  Quam 
ob  rem,  haud  pauci  quidem,  easdem  ex  h umi- 
ditate  mera,  vel  vaporibus  pure  aquosis,  con¬ 
tendunt  oriri.  Talia  autem  nequaquam  posse 
tantos  eftedus  edere,  ex  sequentibus  docu¬ 
mentis  liquido  patebit. 

Primo,  nautae,  et  homines  juxta  lacus  pro¬ 
fundos,  et  maria  alta  accolentes,  non  speciali¬ 


ter 

ter  intermittentibus  opportuni  sunt  ;  nec,  se¬ 
cundo,  illi  saepe  imbribus  delassati  ;  tertio* 
cujusdam  meridionalis  gentis  meminit  Ar» 
buthnotus,  cujus  incolae  operibus  magnam 
diei  partem  versantur,  aqua  collo  tenus  im¬ 
mersi,  neque  tamen,  prae  caeteris,  intermit¬ 
tentibus  infestantur.  Quarto,  haud  raro  bal¬ 
neo  arcere  imminentem  accessionem  possu¬ 
mus,  et  praesentem,  ante  tempus,  fugare. 
Postremo,  agris  recessu  vel  evaporatione  a« 
quarum  limosis  relidlis,  hae  febres  solummo¬ 
do  grassantur.  At,  si  reducantur  aquarum 
copiae,  intermittentes  aeque  certo  supprimun¬ 
tur,  ac  si  terra  ipsa  siccior  reddatur. 

Proinde  manifestum  est,  paludes  vel  lacus 
depressos,  solum  ista  emittere  posse,  quae  hb- 
minibus  intermittentes  inducunt.  In  his  lo¬ 
cis,  verisimillimum  est,  fermentationem  quan- 
dam,  fortasse  putridam,  fieri.  Sed  a  quacun¬ 
que  causa,  pro  certo  sane  scimus,  quasdam 
materies  sui  generis  evolvi* 


De 

De  miasmatum  indole  nihil  comperimus» 
Opinatur  Lancisius,  partim  animatam,  partim 
inanimatam  esse.  Utrum  necne,  haudquaquani 
liquet,  neque  multum  refert. 

i 

De  eorundem  utique  effe&ibus  in  homines, 
certiores  fadti  sumus.  Namque,  per  aerem 
disseminata,  pro  causa  intermittentium,  sal» 
tem  epidemicarum,  si  non  omnium,  recen¬ 
senda  sunt.  Quandocunque  enim  haec  ab¬ 
sunt,  vel  ista  quae  supra  monstravimus  ad 
eorum  generationem  necessaria  e-se,  tunc 
homines  harum  febrium  expertes  vitam  de¬ 
gunt. 

Haec  noxia,  vel  haud  longe  per  coelum  se 
dispergunt,  vel,  per  diffusionem  aut  mixturam, 
vim  corpori  nocendi  prorsus  amittunt.  Hop 
comprobant  multi. 

Rammazzinius  ait,  hunc  morbum,  in  hu¬ 
milioribus  tantum  locis,  ac  ubi  stagnant  a« 
quae,  sedem  habere. 


Pringelxus 

Pringelius  observat,  non  solum  milites  ad¬ 
venas,  sed  etiam  terrae  indigenas,  tanto  plures 
febricitare,  quanto  propius  ad  paludes  com¬ 
migrant  ;  et  loca  altiora,  quamvis  non  longe 
remota,  esse  salubria. 

Lindius  quoque,  febrium  continuarum 
remittentiumve,  in  oppido  Portesmutha, 
et  fere  per  totam  insulam  Portseam,  sae¬ 
vientium,  meminit.  Eodem  tempore,  Gos- 
portus  a  magno  portu  mille  passuum  solum¬ 
modo  dissitus,  his  febribus  vacavit. 

Has  febres,  tum  epidemicas,  ad  intermit¬ 
tentes  obiter  referre  licet,  quoniam  cinchona 
officinali  optime  curabantur. 

Febres  intermittentes  autumno  maxime 
grassari,  ego  ipse  non  raro  observavi  prope 
Olisiponem,  pago  via  longa  dido,  et  fere  per 
totum  Tagi  marginem,  ubi  aquae,  ab  ejusdem 
inundatione  hyemis  tempore,  stagnant;  apud 
Conimbricam  et  Lavaram,  ubi,  eodem  anni 

tempore*. 

tempore,  flumina,  Mondegus  et  Vouga,  ex¬ 
tra  ripas  suas  effluunt. 

Praeter  h^ec,  bis  miasmatis  inest  aliquid 
notatu  dignum.  Peregrini  nempe,  multo  fa¬ 
cilius,  quam  indigenae,  illis  contaminantur. 
Hoc  consuetudine,  vel  potentia  systematis 
nostri,  qua  omnia  huic  applicata,  mobilitatem 
minime  augentia,  iteratione  aut  flaccescunt, 
aut  omnino  impotentia  fiunt,  oriri  videtur. 
Hanc  ob  causam  etiam  videre  est,  quare  in¬ 
termittentes,  illos  potius,  quam  hos,  aggre- 

* 

diantur. 

v 

Si  ad  tempus  anni  et  aeris  constitutionem 
respiciamus,  sub  quibus  intermittentes  impri¬ 
mis  grassantur  ;  scire  licet,  calore  haud  mi¬ 
nimo  opus  esse  :  namque,  in  summa  hyeme, 
vel  primo  vere,  rarissime  occurrunt ;  et  ne  se¬ 
mel  quidem  epidemicarum  nomen  meruere, 
antequam  solis  ardore  exhalationes  ex  stag¬ 
nis  faftae  fuerunt  uberiores,  et  aquae  nunc  coe¬ 
nosae  in  putredinem  vergunt.  Hoc  expedite 

aquis  impuris,  variisque  fracescentibus  refer¬ 
tis,  et  calori  patentibus,  contingit.  Multum 
potest  calor  in  plerisque  morbis  epidemicis 
promulgandis ;  inter  quos  locum  tenent  in» 
termittentes. 

Calor,  praeter  potestatem  miasmata  pro¬ 
ducendi,  corpus  magis  opportunum  reddit, 
quod  causis  febrium  afficiatur.  Namque  firma 
fimplicia  laxat ;  vires  enervat  motrices  ;  ea¬ 
rum  vero  mobilitatem  intendit,  et  fortassis, 
fluida  justo  propius  ad  putredinem  trahit.  Si 
calida  et  uda  aeris  temperies  sit,  quod  s^epe  ac¬ 
cidit,  magis  noxia  et  periculosa  fit. 

\ 

Aer  jam  aqua  gravatus,  minus  ad  evehen¬ 
dum  perspirabile  pollet,  adeoque  perspiratia- 
nem  valde  inhibet,  et  corpus  debilitat. 

Docuit  Lindius,  Eurum  vapores  crassos  et 
nebulosos  ex  stagnis  limosis  elicuisse,  qui  su¬ 
bito  mercurium  in  thermometro  infra  gelu  sae¬ 
pissime  depresserunt» 


Nonne 

Nonne  hoc,  ad  pestiferam  hujus  venti  qua¬ 
litatem  explicandam,  et  intermittentium  cum 
'crebras  invasiones  tum  relapsus,  illo  tempore* 
conducet  ? 

Ex  cundlis  proinde  creditu  facile  est,  eadem 
origine  omnes  intermittentes  vel  sporadicas 
esse  prognatas.  An  per  longum  tempus  in 
corpore  latere  queant  miasmata  ;  vel,  an  om¬ 
ni  humida  terras  parte,  quod  verisimile  est* 
subinde  suppeditata,  imbecillis  et  his  ad  hunc 
morbum  aptissimis  noceant,  nihil  refert. 


Idcirco  quidem,  ut  opinor,  valde  dubitatur, 
an  intermittens,  saltem  primaria,  sine  his,  un¬ 
quam  fiat. 


Haec  vero  sola  rarissime  sufficiunt,  sed  in¬ 
tercedentem  aliam  postulant  causam,  quae  sae¬ 
pius  est  frigus,  vel  alia  supra  relata,  ut  mor¬ 
bus  inducatur.  Aliquando  autem  sola  vale- 

/ 

re  videntur. 


RATIO 

RATIO  SIGNORUM. 

Languor,  debilitas,  et  lassitudo  a  vi  syste¬ 
matis  nervosi,  ob  potestatem  causae  excitantis 
sedantem  diminuta,  ortum  deducere  viden¬ 
tur. 

i 

Faciei  pallor,  moles  corporis  imminuta,  cu¬ 
tis  siccitas,  pedum  manuumque  frigus,  me 
judice,  hinc  oriuntur,  quod,  stadio  frigido  du¬ 
rante,  sanguis  ad  partes  corporis  a  corde  re¬ 
motas,  quantitate  idonea,  justaque  vi  minime 
propellitur. 

Cum  sanguis,  sub  initio  paroxysmi,  circa 

i 

cor  et  vasa  majora,  quantitate  inusitata,  col¬ 
ligatur,  viscera  interna  diversa  eo,  praeter 
consuetudinem,  distendantur  et  irritentur  o- 

portet» 

portet.  Hinc  forsitan  anxietas,  sensusve  mo¬ 
lestiae,  vomitus  saepe  materiae  biliosae,  et  alia 
signa,  proficiscuntur.  Tremores  corporis, 
potissimum  artuum,  debilitas,  et  irritabilitas 
huic  constanter  adjundta,  evidenter  faciunt. 

Post  aliquantum  temporis  elapsum,  renixus 
systematis  effe&us  miasmatum  sedantes  supe¬ 
rat.  Hoc  autem  in  causa  est,  cur  calor  redeat ; 
laevitas  cuti,  pristinaque  corpori  moles  res¬ 
tituatur  ;  et  rubor  etiam  superficiem  tan¬ 
dem  revisat.  Sanguis  nunc  in  vasa  minora  dif¬ 
funditur,  quia  cor  et  systema  vasculosum  ir¬ 
ritabilitatem  pristinam,  aliqua  ex  parte,  re¬ 
dipiscuntur.  Cutis  vero  adhuc  sicca  res¬ 
tat,  quoniam  vasorum  sanguinem  vehentium 
collapsus  non  adhuc  ex  toto  sublatus  est. 
Sanguis,  circulo  suo  non  ita  ut  nuper  circum¬ 
scripto,  vasa  cutanea  pervadit,  ea  aperit  et 
relaxat,  et  tandem  sudorem  movet.  Corpus, 
cum  hic  aliquandiu  defluxit,  ad  statum  natu¬ 
ralem  reducitur. 


Dum 

Dum  stadium  frigoris  manet,  varium  in 
modum  afficiuntur  fundliones  vitales.  Cor, 
propter  cerebrum  male  affeflum,  et  nimiam 
sanguinis  quantitatem  ad  se  constanter  cele- 
riusque  adduftam,  modo  abnormi  micat. 
Cum  calor  verb  rursus  exsuscitatur,  ictus  ar¬ 
teriarum  pleni,  duri,  et  magis  aequales  eva¬ 
dunt  ;  namque  cor  nunc  naturaliter  stimula¬ 
tur,  et  vi  sese  contrahit.  Postquam  sudor 
paulisper  manavit,  pulsus  arteriarum  mollio¬ 
res  et  tardiores  fiunt. 

Quantum  ad  respirationem  attinet,  ea,  fri¬ 
gore  dominante,  ob  sanguinem  in  partibus 
internis  nimis  copiose  congestum,  frequens, 
molesta,  et  difficilis  esse  reperitur.  Nec  res 
aliter  sese  habere  potest,  cum  circuitus  san¬ 
guinis  per  pulmones,  quo  aer  mephiticus  e 
corpore  debeat  expelli,  tantopere  perturbetur 
et  interpelletur.  Hsec  autem,  cum  sudor 
prorupit,  et  aliquandiu  profluxit,  in  morem 
aliarum  fundlionum  levatur,  et  statui  pris¬ 
tino  restituitur» 


DE  FEBRE  INTERMITTENTE.  19 

Non  parum  detrimenti  a  frigore  invales¬ 
cente  capiunt  animi  attentio  et  memoria,  et 
delirium  nonnunquam  accedit.  Sensibilitas 
magnopere  diminuitur,  et  stupor  et  somno¬ 
lentia  in  cegrum  eo  usque  invadunt,  ut  appo- 
plexia  videatur  laborare. 

Leges  generis  nervosi  accuratiiis  investi¬ 
gari,  et  clarius  intelligi  oportet,  antequam 
mutationes  morbidas  diversas  ei  illatas  expo- 

1 

nere  aggrediatur.  Has  tamen,  licet  notitiam 
earum  justam  minime  adhuc  attigerimus,  ac¬ 
tionem  cerebri  multum  imminui  et  perturba¬ 
ri  clard  demonstrant. 

Per  decursum  stadii  caloris,  memoriam  at¬ 
tentionemque  animi  recuperat  aegrotus.  Hanc 
ob  causam  forsitan,  quod  ea  sanguinis  quan¬ 
titas,  qu^c  ad  fundliones  cerebri  rite  peragen¬ 
das  necessaria  est,  capiti  restituitur,  vel  sal¬ 
tem,  qui  in  caput  urgetur  sanguis,  is  idonea  ce¬ 
leritate  transmittitur.  Quantum  fun&iones  na¬ 
turales 


'2o  DE  FEBRE  INTERMITTENTE. 


turales  spectat,  hae  quoque  affe&ibus  vitiis» 
que  diversis  patent.  Appetentia  cibi  eo  usque 
deficit,  ut  ab  alimentis  omnibus  abhorreat  ae¬ 
ger.  Consensus  vere  mirabilis,  ventriculum 
inter  et  superficiem  corporis,  intercedit ;  nam¬ 
que,  quodcunque  perspirationem,  ad  certum 
gradum  usque,  adauget,  id  appetitum  quoque 
excitat  et  intendit,  et  contra,  quodcunque 
spiracula  cutis  occludit,  perspirationemque 
igitur  diminuit  aut  supprimit,  id  quoque  appe¬ 
titui  inimicissimum  est.  Quinetiam  quibus¬ 
dam  secretionibus,  hoc  in  morbo  vel  diminu¬ 
tis  vel  suppressis,  succus  gastricus  rite  secer¬ 
ni  nequit,  et  aut  parcior  solito  evadit,  aut 
dotibus  vitiatur.  Igitur  appetentiae  defe&us, 
a  tono  ventriculi  justo  amisso,  aut  a  secre¬ 
tione  succi  gastrici  parciore  vel  vitiata,  pro¬ 
ficisci  non  sine  causa  gravi  potest  existima¬ 
ri. 

*  /  ’ 

Sitis  autem,  a  vasculis  exhalantibus  oris 

* 

fauciumque,  quodammodo  constrictis  et  oc¬ 
clusis,  originem  ducit. 


Urina 

Urina,  paroxysmo  ineunte,  limpida  et  te¬ 
nuis  est ;  quia  vasa  minutissima  renibus  pro¬ 
pria,  in  modum  aliarum  systematis  sanguiferi 
partium,  diametro  imminuta,  crassiores  urinae 
partes  per  se  transire  non  patiuntur. 


PROGNOSIS. 

\ 

Febris  intermittens  plerumque,  sed  praeci- 
pue  in  regionibus  temperatis,  periculo  vacat ; 
si  initio  perite  tradatur,  plerumque  cito  ac 
certe  sanatur.  Si  autem  medicamenta  inertia 
adhibeantur,  saepe  diu  perstat ;  et  morborum, 
qui  tandem  aliquando  exitium  afferunt,  fun¬ 
damenta  jacit. 

♦ 

Intermittens  nonnunquam  signorum  gravi¬ 
tate  aegrum  rapit :  periculum  autem  saepius 
oritur  a  viscerum  scirrho,  dysenteria,  aut  hy¬ 
drope  ; 

drope;  qui  morbi  quibusdam  intermittentibus* 
imperite  tradatis,  aut  naturae  relidis,  super¬ 
venire  solent.  Praeter  autem  pericula,  quae 
ex  signorum  violentia,  aut  morbi  effedibus 
imminent,  haud  raro,  in  quarundam  anni 
tempestatum,  et  terrae  locorum,  intermittenti¬ 
bus  peculiarem  malignitatis  charaderem,  ad 
quem  medici  animum  summa  cura  advertere 
debebunt,  invenimus. 


RATIO  MEDENDI. 

Hunc  morbum,  modo  diathesis  phlogistica* 
modb  summa  debilitas  comitatur.  Igitur  cum 
morbus,  sub  formis  tam  variis,  invadat,  con¬ 
silia  medendi,  quae  morbi  naturae  ex  toto  con¬ 
veniunt,  seligere  et  monstrare  minime  facile 
est. 

t 

Cum  res  ita  se  habeant,  necessarium  est 
dicere  prius  de  medicamentis  variis,  quae 

medici 

medici  praescribere  consueverint,  deinde  de 
praxi  hodierna  paucis  disserere. 

I.  De  Emeticis . — Haec  autem  remedia,  ex¬ 
perientia  teste,  non  solum  in  febres  omnium 
generum,  sed  etiam  in  varios,  qui  systema 
nervosum  invadunt,  morbos  plurimum  pos¬ 
sunt.  Conditionem  nervorum  morbidam  mu¬ 
tant,  ventriculum  et  canalem  alimentarium 
sordibus  liberant,  et  igitur  adlioni  remedio¬ 
rum  efficacissimorum,  quae  in  usum  postea  ad¬ 
vocentur  oportet,  plane  auxiliantur.  Atten¬ 
tionem  medicorum  non  fugit,  quantitatem 
cinchonae  officinalis  minorem  ad  morbum  de¬ 
pellendum  constanter  sufficere,  ubi,  sub  ini¬ 
tium,  ad  emetica  fuit  decursum. 

\ 

In  hanc  sententiam  ex  toto  concessit  sagax 
illustrisque  Pringelius,  qui  sequentia  memo¬ 
riae  prodit,  “  If  an  evacuation  of  the  bowels 
“  was  pro  duc  e  d  by  the  emetics,  the  disease 
“  was  rendered  much  lighter,  and  sometimes 
-  cured»5*  In  usum  eorum  tamen,  non  nimis 

diu 

diu  perstare  debemus ;  quia  frequenter  adhi¬ 
bita  ventriculi  vires  convellunt,  et  non  parum 
debilitati  universae  adjiciunt,  contra  quarm 
hoc  in  morbo,  enixe  pugnandum  est. 

II.  De  Stimulantibus.— Stimulantia,  in  lon= 
gum  annorum  decursum,  laudibus,  et  merito, 
summis  fuerunt  elata.  Medici  vero  hodierni, 
quod  mirandum  est,  ea  pro  parum  efficacibus 
contra  morbum  medicamentis  habent ;  quam¬ 
vis  eos  minime  praeterire  potest,  intermitten¬ 
tes  usu  eorum  non  raro  fuisse  sanatas,  etiam 
postquam  cinchona  officinalis  satis  diu,  et 
quantitate  idonea,  sine  ullo  fructu  prospero, 
fuerit  adhibita.  Quicunque  historiam  Ro¬ 
manam,  uti  decet,  diurna  no&urnaque  manu 
versavit,  is  probe  sciat  oportet,  Quintium 
Fabium  Maximum,  signa  cum  Annibale, 
duce  rei  militaris  imprimis  perito,  collaturunv 
febre  intermittente,  qua  aliquandiu  fuerat  col¬ 
luctatus,  insperato  fuisse  liberatum.  Hoc 
autem  sine  ulla  dubitatione,  a  spe  exhi¬ 
larante,  qqa  nihil  corpus  humanum  'magis 


excitare 

excitare  potest,  quaque  illo  tempore  non 
affici  non  poterat,  clades  numerosas  pa¬ 
triae  illatas  ulciscendi,  hostemque,  omnium, 
quotquot  unquam  fuerunt,  RoMiE  longe 
formidolosissimum,  delendi,  proficiscebatur. 

III.  De  Arsenico . — Quantum  hoc  spe&at, 
memoria  nunquam  excedat,  sine  aliquanto 
periculi  nunquam  posse  praescribi. 

Gregorius  illustrissimus  ac  praeclarissimus, 
de  hujusce  medicamenti  usu  verba  faciens, 
affirmavit,  se  duo  exempla  novisse,  in  quibus 
effedtus  exitiales  ediderit,  licet  externis  tan¬ 
tum.  partibus  fuerit  applicatum.  Quinetiam 
eodem  tempore  adjiciebat,  non  opis  esse  hu¬ 
mante,  si,  in  morem  mercurii,  in  corpore 

accumulabitur,  obstare,  quo  minus  magnope- 

/ 

re  lsedat. 

Exempla  non  desunt,  in  quibus  nunquam 
convaluerint,  nec  vires  sibi  rursus  adepti  sint 

T)  legrotantes, 

aegrotantes,  etiam  minimis  tantum  dosibus, 
in  aliquantum  temporis  sumptis. 

Igitur  aut  tali  remedio,  ex  toto,  abstinen¬ 
dum  est,  aut  eo  in  his  casibus  solis  utendum, 
ubi  omnia  alia  medicamenta  spem  nostram 
omnino  frustrata  sunt. 

4  ■  •  *  •  >  »  *  ,  •  -  , 

Proximum  autem  est,  ut,  qualis  praxis  ho¬ 
dierna  et  usitata  sit,  brevissime  considere¬ 
mus. 

Quantum  ad  cathartica  attinet,  alii,  de  usu 
eorum,  alia  senserunt.  Alii  utilitatem  eorum 

V 

limitibus  perquam  angustis  circumscribunt, 
ea  ad  nullam  aliam  rem,  quam  mere  ad  intes¬ 
tina  sordibus  exoneranda,  accommodari  af¬ 
firmantes.  Ab  aliis  vero,  praecipue  a  Wadeo, 
multis  laudibus  ornantur,  et  contra  inter¬ 
mittentes  imprimis  efficacia  esse  judicantur. 

-  f  <  ■  ^  r  y  -  •  -i 

Vir  celebris  etiam,  J ac ksonius  nempe,  con¬ 
tendit,  ea  ad  formam  intermittentibus  mi¬ 
nus 

nus  abnormem  comparandam  conferre.  Quos» 
cunque  alioquin  effeflus  edant,  pro  certo  af¬ 
firmare  non  audeo  ;  hoc  autem  compertum 
habeo,  ea  ad  diathesin  phlogisticam,  quando- 
cumque  invalescit,  diminuendam  evidenter 
magnopere  facere. 

Si  corpus  sit  plenum,  et  redundantia  san¬ 
guinis  laboret,  sanguinis  detradlio  necessaria 
esse  videtur,  antequam  ad  medicamenta  tonica 
decurritur,  quae,  alioquin,  intermittentem  in 
continuam  periculosissimam  convertere  peri¬ 
clitarentur.  Magis  modica  vero  sit,  quam 
in  febribus  inflammationem  habentibus,  et 
debilitas  mox  accessura  semper  respiciatur. 

Alia  remedia  insuper,  ut  astringentia,  ama¬ 
ra,  et  aromata,  a  multis  medicis  fuerunt  lau¬ 
dibus  non  modicis  elata. 

Omnibus  vero  hisce  medicamentis,  quot¬ 
quot  sunt,  palmam  facile  praeripit  cortex  cin- 
chonae  officina! is,  qui  omnes  remediorum 

modo 

modo  comprehensorum  dotes  conjundlas  possi¬ 
det,  et,  uti  experientia  duarum  fere  annorum 
centuriarum  abunde  testatur,  effedtus  optimos, 
in  casibus  innumeris,  constanter  fere  edidit ; 
spem  medicorum  rarissime  fallit,  nisi  obstruc¬ 
tiones  viscerum  adsint,  vel  diathesis  phlogis- 
tica  invalescat.  Quantum  ad  obstrudliones 

v 

attinet,  licet  plerique  medicorum  eas  usu  cor¬ 
ticis  graviores  redditum  iri  credant ;  timor 
eormn  tamen  causam  justam  longe  excedit. 
Namque  a  tono  amisso  plerumque  pendent, 
et  nihil,  ad  eas  depellendas,  cinchona  officina- 
li  accommodatius  esse  videtur.  Et,  quod 
hanc  rem  ultra  omnem  dubitationem  collocat, 
est  experientia  viri  dodlissimi  Homius,  a 
quo  accepi,  plerasque  hujuscemodi  obstruc¬ 
tiones  cortici  feliciter  cedere,  ut  ille  com- 
perit,  medicinam,  apud  exercitum  Britanni¬ 
cum,  in  Gallia  Belgica  faciens.  Si  vero  cin¬ 
chona  officinali  non  tollantur,  periculum  mer¬ 
curii,  utpote  qui  vim  discutientem  potentissi- 
inam  habeat,  facere  forsitan  conveniet.  Caute 
tamen  adhibeatur,  et  non  sine  ratione  gravis¬ 
sima, 

5  •  n 

sima,  quoniam  vires  systematis  magnopere 
convellit. 

Quantum  ad  diathesin  phlogisticam  attinet, 
ea  semper  regimine  antiphlogistico  et  diaeta 
tenuiore  prius  removenda  est,  quam  ad  cin- 
chonam  officinalem  decurritur. 

De  tempore,  quo  cinchona  officinalis  dari 
debeat,  alia  alii  medici  opinantur.  Cullenus 
celeberrimus  sibi  in  animum  induxerat,  et  ab 
hac  opinione  nunquam  deflectere  voluit,  corti¬ 
cem,  pauculis  horis  ante  paroxysmum  expec- 
tatum,  dari  debere ;  et  minorem  ejus  quanti¬ 
tatem,  si  hoc  modo  sumatur,  ad  morbum  sa¬ 
nandum  sufficere,  et  certius  reditum  pa¬ 
roxysmi  praecavere.  Alii  vero,  qui  in  cura¬ 
tione  febrium  intermittentium  plurimum  fue¬ 
runt  versati,  existimant,  corticem  cinchonae 

officinalis  nunquam  tam  efficaciter  agere,  nec 

\ 

tam  in  morbum  posse,  quam  cum,  sub  initium 
apyrexiae,  assumatur,  et,  donec  tempus  solitum 
paroxysmi  expeclati  praeteriverit,  continuetur. 

Quantum 


30  DE  FEBRE  INTERMITTENTE. 


Quantum  spatium,  per  quod  in  usu  ejus 
perseverari  debet,  spedlat,  sumatur  donec  omnia 
signa  ex  toto  decesserint,  et  reditus  paroxysmi 
non  amplius  reformidetur. 

.  >  _  _  _  1  _  . 

Opium  silentio  minime  praetereundum  est, 

utpote  quod  optimos  efiedms  in  febribus  in¬ 
termittentibus  edat.  Vi  sua  antispasmodica 
spiracula  cutis  recludit ;  sudorem  copiosum 
movet  \  sicque  paroxysmum  citius  perducit 
ad  finem. 

Quo  opusculum  hocce  ad  finem  perduca- 
mus,  nihil  omnino,  post  usum  medicamento¬ 
rum  supra  positorum  liberalem,  praeter  ato- 
niam  corporis  et  debilitatem,  timendum.  Con¬ 
tra  has  igitur,  spatium  temporis  non  mo¬ 
dicum,  omni  ratione  constanter  pugnandum 
est  ;  quoniam,  his  invalescentibus,  periculum 
est,  ne  redeat  paroxysmus.  His  efficacissime 
occurrunt,  diaeta  lautior,  et  omnia  quae  cor¬ 
pus  corroborant ;  ut  exercitatio  modica  singu  ¬ 
lis  diebus  adhibita,  lavatio  frigida,  &c.  De- 

« 

nique 

nique  corpus  per  vestimenta  calidiora,  potis- 

* 

simum  lanea,  a  frigore  bene  defendatur,  ne 
hoc  cutis  halitum  supprimat,  impetum  humo¬ 
rum  interiora  corporis  versus  faciat,  et  igitur 
omnia  signa  renovet* 


s 


